# Rwanda revolutsioon

---

**Rwanda revolutsioon** (ka **hutude revolutsioon**, **sotsiaalrevolutsioon** või **purustustuul** (ruanda keeles *muyaga*)) oli etnilise vägivalla periood tänapäeva Rwanda aladel aastatel 1959–1961. Revolutsioonis olid vastastiku kaks Rwanda kolmest suuremast rahvusgrupist: hutud ja tutsid. Nende aastate jooksul arenes tutside monarhiaga Belgia kolooniast hutude võimu all olnud vabariik.

Rwanda oli olnud tutside võimu all vähemalt 18. sajandist ning riigivõim tegutses tihti hutuvastaselt. 20. sajandi alguses oli Rwanda Saksamaa ja Belgia võimu all, võõrvõim toetas kuningate kaudu tutsimeelset poliitikat. Pärast teist maailmasõda tekkis hutude vastupanu ning kahe rahva vahelised suhted halvenesid kiiresti. Tutsid toetasid oma võimu kindlustamiseks kiiret iseseisvumist ning hutu eliit nõudis võimu enda kätte, viimast hakkasid aina rohkem toetama ka koloniaalvõim ja katoliku kirik.

Revolutsioon algas novembris 1959, kui rahvas hakkas mäslema ning mitu tutside majapidamist süüdati. Hutid maksid oma tegevusega kätte tutside äärmuslaste rünnakute eest huti hõimujuhi Dominique Mbonyumutwa vastu. Vägivald levis kiiresti üle kogu Rwanda. Kuningas Kigeli V Ndahindurwa ja tutsidest poliitikud üritasid segadust ära kasutadda võimu edasiseks kindlustamiseks ning hutude ja belglaste väljatõrjumiseks, kuid koloniaalkuberneri poolt Rwandasse saadetud kolonel Guy Logiest nurjas selle. Logiest taastas korra ning asus toetama hutude eliiti. Belglased vahetasid mitmed kõrgemad tutsidest ametikandjad hutude vastu ning kuningast kaotas oma *de facto* võimu (ja põgenes hiljem). Hoolimata tutsidevastase vägivalla taaspuhkemisest korraldas Belgia koloniaalvõim 1960. aasta keskel valimised. Hutude erakonnad võitsid peaaegu igal pool ning sellega revolutsioon sisuliselt lõppes. Logiesti toetaja ja hutude juht Grégoire Kayibanda kuulutas Rwanda aastal 1961 autonoomseks vabariigiks ning aastal 1962 riik iseseisvus.

Ligi 336 000 tutsit oli revolutsiooni tõttu sunnitud kodumaalt naaberriikidesse põgenema, kus nad hakkasid elama põgenikena. Kuigi riigist põgenenud taotlesid viivitamatut Rwandasse naasmist, jagunesid nad läbirääkimiste soovijateks ja uue režiimi kukutamise pooldajateks. Naaberriikides tekkis mitmeid tutside relvarühmitusi, mis korraldasid Rwandas valitsusvastaseid rünnakuid. Suurim selline rünnak oli 1963. aasta üllatusrünnak Kigalile. Valitsus reageeris rünnakule otsustavalt, lõi mässulised tagasi ning viis surma veel tuhandeid Rwandasse jäänud tutsisid. 1990. aastateni tutsid endast riigivõimule erilist ohtu ei kujutanud, kuid oktoobris 1990 algas Rwanda kodusõda, milles Rwanda Patriootlikul Rindel (RPR) õnnestus valitsus rahuläbirääkimistele sundida. Kodusõda tõi kaasa uue hutude äärmusluse laine ning 1994. aasta genotsiidi, milles kuni RPR-i võimuletulekuni tapeti üle 500 000 tutsi.

## Vaata ka

* Rwanda ajalugu
* *La Violencia*
* Kongo kriis
* Burundi Kuningriik
* Ikiza

## Allikad

* Appiah, Anthony; Gates, Henry Louis (2010). *Encyclopedia of Africa, Volume 1* (illustrated ed.). Oxford: Oxford University Press. ISBN 978-0-19-533770-9.
* BBC News (I) (9. märts 2010). "Mbonyumutwa son protests at Rwanda leader exhumation". Vaadatud 23. detsembril 2014.
* BBC News (II) (12. jaanuar 2010). "Hutus 'killed Rwanda President Juvenal Habyarimana'". Vaadatud 16. veebruaril 2012.
* Braathen, E.; Bøås, M.; Saether, G. (2000). *Ethnicity Kills?*. Basingstoke: Palgrave MacMillan. ISBN 978-0-333977-35-4.
* Carney, J.J. (2013). *Rwanda Before the Genocide: Catholic Politics and Ethnic Discourse in the Late Colonial Era*. Oxford: Oxford University Press. ISBN 978-0-199982-27-1.
* Chrétien, Jean-Pierre (2003). *The Great Lakes of Africa: Two Thousand Years of History*. Cambridge, Mass.: MIT Press. ISBN 978-1-890951-34-4.
* Dallaire, Roméo (2005). *Shake Hands with the Devil: The Failure of Humanity in Rwanda*. London: Arrow. ISBN 978-0-09-947893-5.
* Dorsey, Learthen (1994). *Historical Dictionary of Rwanda*. Metuchen, N.J.: Scarecrow Press. ISBN 978-0-8108-2820-9.
* Gourevitch, Philip (2000). *We Wish To Inform You That Tomorrow We Will Be Killed With Our Families* (Reprint ed.). London; New York, N.Y.: Picador. ISBN 978-0-330-37120-9.
* "Guerre civile au Rwanda". *Courrier Hebdomadaire du CRISP* (prantsuse). Brussels: Centre de recherche et d'information socio-politiques (42): 15–24. 1959. DOI:10.3917/cris.042.0015.
* Halsey Carr, Rosamond; Halsey, Ann Howard (2000). *Land of a Thousand Hills: My Life in Rwanda*. Penguin. Lk 115. ISBN 978-1-1011-4351-3.
* Henley, Jon (31. oktoober 2007). "Scar tissue". *The Guardian*. London. Vaadatud 16. veebruaril 2012.
* King, David C. (2007). *Rwanda (Cultures of the World)*. New York, N.Y.: Benchmark Books. ISBN 978-0-7614-2333-1.
* Lemarchand, René (2009). *The Dynamics of Violence in Central Africa*. University of Pennsylvania Press. ISBN 9780812241204.
* Linden, Ian; Linden, Jane (1977). *Church and Revolution in Rwanda* (illustrated ed.). Manchester: Manchester University Press. ISBN 978-0719-00-671-5.
* Logiest, Guy (1988). *Mission au Rwanda*. cited in. Brussels: Didier Hatier. ISBN 978-2-87-088631-1., cited in Prunier, Gérard (1999). *The Rwanda Crisis: History of a Genocide* (2nd ed.). Kampala: Fountain Publishers Limited. ISBN 978-9970-02-089-8.
* Mamdani, Mahmood (2002). *When Victims Become Killers: Colonialism, Nativism, and the Genocide in Rwanda*. Princeton, N.J.: Princeton University Press. ISBN 978-0-691-10280-1.
* Melvern, Linda (2000). *A people betrayed: the role of the West in Rwanda's genocide* (8, illustrated, reprint ed.). London; New York, N.Y.: Zed Books. ISBN 978-1-85649-831-9.
* Newbury, Catharine (1988). *The Cohesion of Oppression: Clientship and Ethnicity in Rwanda, 1860–1960*. New York, N.Y.: Columbia University Press. ISBN 978-0-231-06257-2.
* Page, Melvin E.; Sonnenburg, Penny M. (2003). *Colonialism: an international, social, cultural, and political encyclopedia. A-M. Vol. 1, Volume 1*. ABC-CLIO. ISBN 978-1-576-07335-3.
* Prunier, Gérard (1999). *The Rwanda Crisis: History of a Genocide* (2nd ed.). Kampala: Fountain Publishers Limited. ISBN 978-9970-02-089-8.
* Rwanda Development Board (RDB) (I) (6. jaanuar 2009). "Tourism and Conservation Performance in 2008". Vaadatud 16. veebruaril 2012.
* Sabar, Ariel (27. märts 2013). "A King With No Country". *Washingtonian*. Washington, D.C. Vaadatud 21. detsembril 2014.
* Shyaka, Anastase. "The Rwandan Conflict: Origin, Development, Exit Strategies" (PDF). National Unity and Reconciliation Commission, Republic of Rwanda. Vaadatud 16. veebruaril 2012.
* United Nations (II). "International Trusteeship System". Vaadatud 28. veebruaril 2012.
* United Nations (III). "Trust and Non-Self-Governing Territories (1945–1999)". Vaadatud 28. veebruaril 2012.
* United Nations Development Programme (UNDP) (2010). "Human Development Index Trends, 1980–2010" (PDF). Vaadatud 29. veebruaril 2012.